Bernāni (Nagļu pagasts)
Šis raksts ir par apdzīvotu vietu Nagļu pagastā. Par citām jēdziena Bernāni nozīmēm skatīt nozīmju atdalīšanas lapu. Bernāni (pareizāk Biernāni) ir apdzīvota vieta Rēzeknes novada Nagļu pagastā. Izvietojies pagasta dienvidaustrumu pierobežā 2 km no pagasta centra Nagļiem, 38 km no novada centra Rēzeknes un 216 km no Rīgas. Apdzīvotā vieta atrodas Rēzeknītes upes labā krastā, bet no ziemeļiem to norobežo Drabāku-Orenīšu dīķi. Tāpat Bernānos krustojas vietējie autoceļi V592 un V596. 1897. gadā katoļu ciemā bija 7 sētas ar 118 iedzīvotājiem.